I den forgange uge har to efterskoler i Nordjylland måttet givet op, og ved skolestart i dag mangler hele tre ud af fire efterskoler at blive fyldt op med elever.

Der var ikke så mange at byde velkommen til som der plejer, da Han Herreders Ungdomsskole ved Fjerritslev i dag sagde goddag til 83 nye elever. Der er ellers plads til 117 elever, og sidste år var der 104. - Vi vil gerne være en bred efterskole, men der er nok en tendens til at de efterskoler, der har en klar profil med linjer, bliver hurtigere fyldt op end vi gør, siger forstanderen for Han Herreders Ungdomsskole, Jens Sørensen, til TV2/NORD, som én af forklaringerne på den faldende elevsøgning. Situationen for efterskolen i Han Herred er symptomatisk for de nordjyske efterskoler. Eleverne bliver væk i stor stil. Der er 41 efterskoler i Nordjylland. Kun ti af dem kan melde at alle pladser er besatte. Hele 29 efterskoler har masser af ledige pladser, mens to - Vittrup og Lynghøj Efterskole - netop har lukket på grund af at for få unge gider dem Meget mere om de nordjyske efterskolers krise i TV2/NORD søndag klokken 19.30.